Document ID: /roh_data/filtered/fineweb-2-filterrobots_roh.jsonl.gz/64197

Dapi onns èn concerts communabels da duas scolas autas tradiziun e mintgamai in punct culminant al festival Alpentöne (Alpentöne-Festival). Adina dalla partida èn studentas e students da la scol’auta da Lucerna cun il rom principal: Musica populara. Lur furmaziun sa numna Alpinis.
L'avust 2021 ha Alpinis envidà studentas e students da l'universitad Mozarteum Salzburg cun il medem rom principal. Ordlonder hai dà ina maschaida da musica populara austriaca e svizra. In'emna avant il concert èn els s'inscuntrads per exercitar, improvisar ed er crear novas cumposiziuns. Las radund 20 studentas e students e lur manaders Anton Gmachl e Roland Mayer-Sams (Mozarteum) e Nadja Räss e Fränggi Gehrig (scol'auta Lucerna) han durant l'emna intensiva schlargià lur repertoris e creà in program interessant e divertent.
Tadlai nossas pli novas registraziuns, intervistas cun cumponists ed istorgias da davant e davos ils palcs da concert.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.